पाएं अपने शहर की ताज़ा ख़बरें और फ्री ई-पेपरडाउनलोड करें
बरबीघा में सोमवार को अजीबोगरीब नजारा देखने को मिला। एक तरफ जहां यहां के बाजारों में खरीदारों की काफी भीड़ देखी गई। हर चौक -चौराहों पर मेले जैसा दृश्य था। वही यहां के सभी बैंक शाखाओं एवं एटीएम पर काफी भीड़ भाड़ देखी गई। जिसके कारण ना तो किसी को सोशल डिस्टेंसिंग का ध्यान रहा और ना काफी देर तक लाइनों में लगने की परवाह थी। जरूरतमंदों को किसी तरह से पैसे निकासी और जमा करने की चिंता साफ झलक रही थी। जिसके कारण इस महामारी से भीड़ बेखबर थी।
एसबीआई बैंक की शाखा के भीतर ऐसी भीड़ थी कि एक व्यक्ति के नंबर में आने में कम से कम 1 घंटे से अधिक समय लग जाता था। वही एटीएम काम नहीं करने की वजह से लोग परेशान थे। इस बैंक शाखा के 4 कर्मचारी के पॉजिटिव हो जाने की वजह से काम करने वाले लोगों की भी कमी थी। जबकि पीएनबी बैंक शाखा और एटीएम के अलावा अन्य बैंकों में उमड़ी भीड़ लोगों के दिलों को दहला देने वाली थी। यहां के लगभग सभी बैंकों और एटीएम में नजारा कमोबेश एक जैसा ही था।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn